Margaret dari Scotland, Permaisuri Norway

Margaret dari Scotland (bahasa Norse Lama: Margrét Alexandersdóttir; Norway: Margrete Alexandersdotter; Gaelik Scotland: Maighread Nic Rìgh Alasdair; 28 Februari 1261 – 9 April 1283) merupakan Permaisuri Norway sebagai suri Raja Eric II.Margrete Aleksandersdotter – utdypning (Store norske leksikon) Baginda kadangkala dikenali sebagai Gadia Scotland untuk membezakan baginda daripada paduka puterinya, Margaret, Gadis Norway, yang mewarisi takhta Scotland.

 Kehidupan awal 
Margaret diputerakan pada 28 Februari 1261 di Istana kota Windsor. Baginda merupakan paduka anakanda pertama Raja Alexander III dari Scotland dan Margaret dari England, suri pertama Alexander. Sebuah jawatankuasa lima earl, empat uskup, dan empat baron ditugaskan dengan memastikan paduka anakanda pertama Raja dibawa dengan selamat ke Scotland. Baginda diikuti oleh dua adinda putera, Alexander dan David. Permaisuri Margaret mangkat pada tahun 1275, tetapi surat ditulis oleh Margaret yang lebih muda menunjukkan hubungan mesra dengan paduka ayahanda saudara baginda Raja Edward I dari England.

Perkahwinan
Margaret kekal tidak berkahwin sehinggalah usia 20 tahun, yang dianggap terlalu lama bagi seorang puteri zaman pertengahan. Baginda akhirnya bertunang dengan Eric II, raja Norway, pada tahun 1281. Niatnya untuk meredakan ketengangan yang berkembang antara Norway dengan Scotland pada dekad-dekad sebelumnya. Menurut para pembabad, Margaret menentang pemasangan ini, namun paduka ayahandanya bertegas. Mahkota Scotland memberi baginda dan Eric estet-estet Rothiemay di Banffshire, Belhelvie di Aberdeenshire, Bathgate di West Lothian, dan Ratho di Midlothian sebagai hantaran kahwin baginda. Perjanjian menyusun perkahwinan baginda menetapkan bahawa Margaret dan anak-anaknya akan mewarisi takhta Scotland jika Raja Alexander mangkat tanpa meninggalkan putera sah dan jika tiada putera sah baginda meninggalkan anak yang sah.

Margaret berlayar ke pelabuhan Bergen pada awal pagi 15 Ogos. Perkahwinan baginda dengan raja Norway yang berusia 13 tahun itu diraikan dua atau tiga minggu kemudian, menjadikan baginda permaisuri Norway. Baginda dimahkotakan oleh Jon Raude, Uskup Agunf Nidaros, Gereja Christ, Bergen. Seorang wanita beradab, Margaret mungkin mendapati ia susah untuk menyesuaikan kehidupan berkahwin dengan seorang remaja. Scots melaporkan bahawa baginda cuba "memupuk" Eric dengan mengajarnya bahasa Perancis dan Inggeris, adab makan, dan fesyen. Paduka bonda mertua baginda, Ingeborg dari Denmark, melemahkan kedudukan baginda sebagai permaisuri dan menguasai istana.

Antara Mac dan 9 April 1283, Permaisuri Margaret melahirkan satu-satunya anakanda baginda, Margaret, dikenali sebagai Gadis Norway, di Tønsberg. Baginda mangkat semasa atau tidak lama selepas bersalin, dan dimakamkan di Gereja Christ di Bergen. Memandangkan kedua-dua paduka adinda putera Margaret mangkat dahulu daripada paduka ayahandanya, paduka puteri baginda mewarisi takhta Scotland pada tahun 1286.

Rujukan

Bibliografi

Kategori:Kelahiran 1261
Kategori:Kematian 1283
Kategori:Kematian semasa bersalin
Kategori:Pasangan diraja Norway
Kategori:Puteri Scotland
Kategori:Kerabat Dunkeld
Kategori:Pewaris takhta Scotland
Kategori:Makam di Gereja Christ, Bergen
Kategori:Hubungan Norway–Scotland
Kategori:Kerabat Sverre
Kategori:Orang Scotland abad ke-13
Kategori:Wanita Scotland abad ke-13
Kategori:Orang Norway abad ke-13
Kategori:Wanita Norway abad ke-13